Ministru kabineta rīkojuma projekta

**“Par valstij piekrītošā dzīvokļa Daugavpilī, Cialkovska ielā 6-84 nodošanu Daugavpils pilsētas pašvaldības īpašumā”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par valstij piekrītošā nekustamā īpašuma nodošanu Daugavpils pilsētas pašvaldības īpašumā” (turpmāk – Rīkojuma projekts)mērķis ir nodot bez atlīdzības valstij piekrītošo nekustamo īpašumu pašvaldībai īpašumā Publiskas personas mantas atsavināšanas likumā (turpmāk – Atsavināšanas likums) noteiktajā kārtībā.Rīkojuma projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Atsavināšanas likuma 42.panta pirmā daļa, 42.1 un 43.pants, 45.panta pirmā daļa un likuma “Par pašvaldībām” 15.panta pirmās daļas 9.punkts, Daugavpils pilsētas domes 2020.gada 21.maija lēmums Nr.207 (prot.Nr. 22, 23.§). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Civillikuma 416.panta pirmajā daļā noteikts, ja pēc mantojuma atstājēja nāves viņam mantinieki nav palikuši vai šie mantinieki likumiskā termiņā pēc publikācijas par mantojuma atklāšanos nav ieradušies vai nav pierādījuši savas mantojuma tiesības, tad manta piekrīt valstij. Latgales apgabaltiesas zvērināta notāre Evija Paļuma 2019.gada 18.jūnijā taisījusi notariālo aktu “Par mantojuma lietas izbeigšanu”, kas iereģistrēts aktu un apliecinājumu reģistrā ar Nr.4109, ar kuru par bezmantinieka mantu atzīts nekustamais īpašums Nr.84, Cialkovska ielā 6, Daugavpilī, kadastra Nr.05009002902 (turpmāk – Dzīvoklis). Saskaņā ar Nekustamā īpašuma valsts kadastra informācijas sistēmā reģistrētiem datiem Dzīvoklis sastāv no atsevišķā īpašuma 26,7 m2 platībā un kopīpašuma 2668/523139 domājamām daļām no dzīvojamās mājas ar kadastra apzīmējumu: 05000281610001 un zemes vienības ar kadastra apzīmējumu: 05000281610. Dzīvoklis nav ierakstīts zemesgrāmatā. Mantojuma atstājēja īpašuma tiesības uz Dzīvokli apliecina 1999.gada 1.decembra pirkuma līgums, kas noslēgts ar Daugavpils pilsētas dzīvojamo māju privatizācijas komisiju.Mantojuma lietā iesniegtas kreditoru Daugavpils pilsētas pašvaldības (turpmāk -pašvaldība) un Valsts ieņēmumu dienesta pretenzijas. Ministru kabineta 2013.gada 2.jūlija noteikumu Nr.364 “Noteikumi par zvērināta tiesu izpildītāja rīcību ar bezmantinieku mantu” (turpmāk – Noteikumi Nr.364) 14.punktā un 14.2. apakšpunktā noteikts, ja divu nedēļu laikā pēc šo noteikumu [12.punktā](http://likumi.lv/doc.php?id=258429#p12) minētā uzaicinājuma nosūtīšanas neviena no šo noteikumu [12.punktā](http://likumi.lv/doc.php?id=258429#p12) minētajām personām nepiesakās paturēt nekustamo īpašumu sev [..], kā arī šo noteikumu [8.](http://m.likumi.lv/doc.php?id=258429#p8) un [49.punktā](http://m.likumi.lv/doc.php?id=258429#p49) minētajos gadījumos, zvērināts tiesu izpildītājs ar pieņemšanas un nodošanas aktu nodod SIA “Publisko aktīvu pārvaldītājs Possessor” (līdz 2019.gada 23.augustam valsts akciju sabiedrība “Privatizācijas aģentūra”) (turpmāk – Possessor), valdījumā – nekustamo īpašumu, kurš sastāv no dzīvojamās mājas, dzīvokļa īpašuma vai kopīpašuma daļas kopīpašumā esošajās viendzīvokļa dzīvojamās mājās, dzīvokļu īpašumos un dzīvojamās mājās. Atbilstoši Latgales apgabaltiesas (iecirknis Nr.28) zvērinātas tiesu izpildītājas Alīnas Zaķes 2019.gada 26.jūnija aktā Nr. 00058/028/2019-AKT minētajam Dzīvoklis ir nododams Possessor valdījumā. Dzīvoklis nav izīrēts.Ministru kabineta noteikumu Nr.364 sākotnējās ietekmes novērtējuma ziņojumā minēts, ka “kreditori, kuri nav izrādījuši interesi par izsoles rīkošanu, kā arī nav informējuši par vēlmi paturēt nekustamo īpašumu, zaudē iespēju atgūt savā prasījumā norādīto naudas summu”. 2015. gada 3. decembrī spēkā stājās likums “Grozījumi Civillikumā”, kurā vienlaikus iekļauts grozījums Civillikuma 416. pantā, paredzot pantu papildināt ar septīto daļu, nosakot, ka ierakstot zemesgrāmatā īpašuma tiesības valstij uz nekustamo īpašumu, kas atzīts par bezmantinieka mantu, vienlaikus tiek dzēstas uz šo īpašumu ierakstītās parādu saistības, apgrūtinājumi un aizlieguma atzīmes. Grozījumi veikti ar mērķi nodrošināt to, ka nekustamais īpašums, kas atzīts par bezmantinieka mantu, pāriet valsts īpašumā brīvs no parādu saistībām, apgrūtinājumiem un aizlieguma atzīmēm, kas uz šo nekustamo īpašumu reģistrētas pirms tas tika atzīts par bezmantinieka mantu. Dzīvoklis pārņemts Possessor valdījumā ar 2020.gada 1.aprīļa aktu. Atsavināšanas likuma 45.panta pirmajā daļā noteikts, ka palīdzības sniegšanai dzīvokļa jautājumu risināšanā likumā "Par palīdzību dzīvokļa jautājumu risināšanā" noteiktajos gadījumos valsts dzīvokļa īpašumu piedāvā nodot tās pašvaldības īpašumā, kuras administratīvajā teritorijā atrodas dzīvokļa īpašums. Ja pašvaldības dome pieņem lēmumu par dzīvokļa īpašuma pārņemšanu pašvaldības īpašumā, to nodod bez atlīdzības pašvaldības īpašumā saskaņā ar šā likuma [42. un 42.1 panta](https://likumi.lv/doc.php?id=68490#p42) nosacījumiem.Daugavpils pilsētas dome ar 2020.gada 21.maija lēmumu Nr.207 (protokols Nr.22, 23.§) nolēma pārņemt Dzīvokli pašvaldības īpašumā.Likuma “Par pašvaldībām” 21.panta pirmās daļas 17.punktā noteiktas pašvaldības tiesības izlemt jautājumu par valstij piekrītošās mantas pārņemšanu pašvaldības īpašumā. Rīkojuma projekts paredz, ka *Possessor*, ievērojot Atsavināšanas likuma 42.panta pirmo daļu, 42.1,43.pantu un 45.panta pirmo daļu, bez atlīdzības nodod Dzīvokli pašvaldībai.Vienlaikus Rīkojuma projekts paredz, ka pašvaldībai, nostiprinot zemesgrāmatā īpašuma tiesības uz minēto valstij piekritīgo dzīvokļa īpašumu:1) jānorāda, ka īpašuma tiesības nostiprinātas uz laiku, kamēr pašvaldība nodrošina pašvaldības autonomās funkcijas īstenošanu – palīdzības sniegšanu iedzīvotājiem dzīvokļa jautājumu risināšanai;2) jāieraksta atzīmi par aizliegumu atsavināt nekustamo īpašumu un apgrūtināt to ar hipotēku;3) jānostiprina valsts īpašuma tiesības uz nekustamo īpašumu vienlaikus ar pašvaldības īpašuma tiesību nostiprināšanu.Minēto aizliegumu apgrūtināt nekustamo īpašumu ar hipotēku nepiemēro, ja dzīvokļa īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.Rīkojuma projekts paredz pilnvarot pašvaldību parakstīt nostiprinājuma lūgumu par īpašuma tiesību nostiprināšanu zemesgrāmatā valstij uz minēto dzīvokļa īpašumu, kā arī veikt citas nepieciešamās darbības.Saskaņā ar Atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Savukārt Ministru kabineta 2011.gada 1.februāra noteikumu Nr.109. „Kārtība, kādā atsavināma publiskās personas manta” 12. punkts noteic, lai noskaidrotu, vai atsavināmais valsts nekustamais īpašums nav nepieciešams citai valsts iestādei funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt Atsavināšanas likumā noteiktajā kārtībā.Saskaņā ar likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta astoto daļu uz valsts vārda atsavināšanu organizējošās institūcijas personā zemesgrāmatā tiek ierakstīti atsavināšanai nodoti valstij piekrītoši neapbūvēti vai apbūvēti zemes gabali. Atbilstoši likumam “Par nekustamā īpašuma ierakstīšanu zemesgrāmatās” valsts nekustamie īpašumi ierakstāmi zemesgrāmatā uz valsts vārda attiecīgas valsts institūcijas personā atbilstoši likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 8.panta noteikumiem. Atsavināšanu organizējošā institūcija šim dzīvokļa īpašumam ir Possessor.Ņemot vērā to, ka Dzīvoklis tika nodots valdījumā Possessor saskaņā ar Noteikumu Nr. 364 14.2.apakšpunktu, ievērojot Civillikuma 416.panta septītajā daļā noteikto, īpašuma tiesības nostiprināmas zemesgrāmatā uz valsts vārda Possessor personā, vienlaikus ar pašvaldības īpašuma tiesību nostiprināšanu. |
| 3. | Projekta izstrādē iesaistītās institūcijas un publiskas personas kapitālsabiedrības | Possessor un Ekonomikas ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecināms uz Daugavpils pilsētas pašvaldību, kā arī to administratīvajā teritorijā esošajiem iedzīvotājiem, kuriem nepieciešama palīdzība dzīvokļa jautājumu risināšanā. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 | 0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 | 0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  Nav precīzi aprēķināms  |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  Nav precīzi aprēķināms  |  0 |  0 |  0 |  0 |  0 |
| 3. Finansiālā ietekme |  0 | Nav precīzi aprēķināms |  0 |  0 |  0 |  0 |  0 |
| 3.1. valsts pamatbudžets |  0 | 0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  Nav precīzi aprēķināms  |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X |  0 |  0 |
| 5. Precizēta finansiālā ietekme | X | Nav precīzi aprēķināms | X | 0 | X |  0 |   |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  Nav precīzi aprēķināms |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Rīkojuma projektā minēto valstij piekrītošo dzīvokļa īpašumu valsts pašvaldībai nodos bez maksas.Projekta ietekme uz valsts budžetu nav paredzēta un ar nekustamo īpašumu īpašnieku maiņu saistītie izdevumi tiks segti no Pašvaldības līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Possessor un pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Possessor un pašvaldība veiks savas funkcijas, kas noteiktas normatīvajos aktos. Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas.Rīkojuma projekta izpilde neietekmēs iesaistīto institūciju pieejamos cilvēkresursus. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā “Latvijas Vēstnesis”, tos publicējot elektroniski tīmekļa vietnē www.vestnesis.lv. |

Ekonomikas ministrs J.Vitenbergs

Vīza:

Valsts sekretārs E.Valantis

Jeromāne, 67021305

Linda.Jeromane@possessor.gov.lv

Mālnieks, 67013047

Girts.Malnieks@em.gov.lv